***Nacrt***

Na temelju članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. – ispravak, 123/17, 98/19. i 144/20) i članka 31. Statuta Općine Ferdinandovac ("Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na \_\_. sjednici održanoj \_\_\_\_\_\_\_ 2021. donijelo je

**POSLOVNIČKU ODLUKU O IZMJENAMA I DOPUNAMA POSLOVNIKA**

**OPĆINSKOG VIJEĆA OPĆINE FERDINANDOVAC**

Članak 1.

U Poslovniku Općinskog vijeća Općine Ferdinandovac (“Službeni glasnik Koprivničko-križevačke županije” broj 15/09, 6/13, 1/18. i 24/20) (u daljnjem tekstu: Poslovnik), u članku 2. stavak 1. mijenja se i glasi:

“Konstituirajuću sjednicu Općinskog vijeća saziva pročelnik Jedinstvenog upravnog odjela Općine Ferdinandovac (u daljnjem tekstu: Jedinstveni upravni odjel) ili službenik kojeg on ovlasti. Ako u Općini nije imenovan pročelnik Jedinstvenog upravnog odjela, konstituirajuću sjednicu sazvat će čelnik tijela državne uprave nadležnog za lokalnu i područnu (regionalnu) samoupravu ili osoba koju on ovlasti.”.

Članak 2.

U članku 13., stavku 1. podstavak 5. mijenja se i glasi:

„ - postavljati pitanja općinskom načelniku i pročelniku Jedinstvenog upravnog odjela, koja se odnose na njihov rad ili obavljanje poslova iz njihova djelokruga,“.

U istom članku i stavku podstavak 11. mijenja se i glasi:

„na opravdani izostanak s posla radi sudjelovanja u radu Općinskog vijeća ili nekog radnog tijela Općinskog vijeća sukladno sporazumu s poslodavcem.“.

Članak 3.

U članku 36., stavku 2. riječi „i zamjeniku općinskog načelnika“ brišu se.

Članak 4.

U članku 44. stavak 2. mijenja se i glasi:

„Proračun se donosi za sljedeću proračunsku godinu.“.

Članak 5.

Članak 48. mijenja se i glasi:

„Postupak donošenja odluka Općinskog vijeća pokreće se podnošenjem prijedloga odluka.

Pravo podnošenja prijedloga odluka ima svaki član Općinskog vijeća, klubovi članova Općinskog vijeća, općinski načelnik i radno tijelo Općinskog vijeća, osim ako je zakonom propisano da pojedini prijedlog mogu podnijeti samo određena tijela.“.

Članak 6.

Iza članka 48. dodaje se članak 48. a koji glasi:

„Građani imaju pravo predlagati Općinskom vijeću donošenje određenog akta ili rješavanje određenog pitanja iz djelokruga Općinskog vijeća.

Općinsko vijeće raspravlja o prijedlogu iz stavka 1. ovoga članka, ako prijedlog potpisom podrži najmanje 10% birača upisanih u popis birača Općine.

Općinsko vijeće dužno je dati odgovor podnositeljima najkasnije u roku od 3 mjeseca od primitka prijedloga.

Prijedlog iz stavka 1. ovog članka može biti podnesen i u elektroničkom obliku u skladu s tehničkim mogućnostima Općine.“.

Članak 7.

U članku 48.a riječi „i njegovog zamjenika koji je izabran zajedno s njim“ brišu se.

Članak 8.

U članku 48.b stavak 2. mijenja se i glasi:

„Odluku o privremenom financiranju iz stavka 1. ovoga članka donosi do 31. prosinca Općinsko vijeće u skladu s posebnim zakonom na prijedlog općinskog načelnika, privremenog zamjenika općinskog načelnika koji zamjenjuje načelnika kada je načelnik onemogućen obavljati svoju dužnost zbog duže odsutnosti ili drugih razloga spriječenosti sukladno članku 50. Statuta ili povjerenik Vlade Republike Hrvatske.“.

Članak 9.

Iza članka 76. dodaje se članak 76.a koji glasi:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.“.

Članak 10.

U članku 80. stavak 3. mijenja se i glasi:

„Sjednicama Općinskog vijeća prisustvuje općinski načelnik.“.

Članak 11.

Odbor za statut i poslovnik Općinskog vijeća Općine Ferdinandovac dužan je izraditi pročišćeni tekst Poslovnika Općinskog vijeća Općine Ferdinandovac, u roku od 30 dana od dana stupanja na snagu ove Poslovničke odluke o izmjenama i dopunama Poslovnika Općinskog vijeća Općine Ferdinandovac (u daljnjem tekstu: Poslovnička odluka).

Članak 12.

Ova Poslovnička odluka stupa na snagu osmog dana od dana objave u „Službenom glasniku Koprivničko-križevačke županije“, osim članaka 3., 7., 8. i 10. koji stupaju na snagu na dan stupanja na snagu odluke Vlade Republike Hrvatske o raspisivanju prvih slijedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

OPĆINSKO VIJEĆE

OPĆINE FERDINANDOVAC

KLASA:

URBROJ:

Ferdinandovac, \_\_\_\_\_\_\_\_\_ 2021.

PREDSJEDNIK:

Milan Kolar